చెన్నై, ఏప్రిల్ 1 (ఆంధ్రజ్యోతి): పట్టుదలకు నిలువెత్తు ప్రతిరూపం ఆమె. పోలీసు అధికారి కావాలన్న తన కలను సాకారం చేసుకోవడానికి ఎన్నో అడ్డంకులు, అవమానాలకు ఎదురు నిలిచింది. న్యాయపోరాటం సైతం చేసి తన లక్ష్యాన్ని చేరుకుని దేశంలోనే తొలి ట్రాన్స్జెండర్ సబ్ ఇన్స్పెక్టర్గా చరిత్ర సృష్టించింది. ఆమె తమిళనాడుకు చెందిన ప్రీతికా యాషిని (25). చెన్నైలోని పోలీసు అకాడెమీలో సంవత్సరం రోజుల కఠోర శిక్షణను పూర్తి చేసుకుని, శుక్రవారం రాష్ట్ర ముఖ్యమంత్రి పళని స్వామి చేతుల మీదుగా సర్టిఫికెట్ అందుకొంది. తను కలలు కన్న విధంగా ఖాకీ యూనిఫాం ధరించి విధులు నిర్వర్తించేందుకు సిద్ధమైంది. ప్రభుత్వం ఆమెకు ధర్మపురి ఎస్సైగా పోస్టింగ్ ఇచ్చింది. శనివారం ఆమె బాధ్యతలు స్వీకరించింది.     ఈ సందర్భంగా ప్రీతిక మాట్లాడుతూ శిక్షణ సమయంలో తనకు తోటి అభ్యర్థుల నుంచి మంచి సహకారం అందిందని తెలిపింది. పోలీసుగా బాధ్యతలు నిర్వర్తించబోతుండడం గర్వంగా ఉందని పేర్కొంది. ప్రీతిక పుట్టుకతో అబ్బాయి. యుక్త వయసు వచ్చే వరకు ప్రదీప్ కుమార్ అనే పేరుతో సేలంలో పెరిగాడు. 20 ఏళ్ల వయసు వచ్చేసరికి శరీరంలోని మార్పులు, హార్మోన్ల ప్రభావం, తన మానసిక స్థితి తాను అబ్బాయి కాదని చెప్పడంతో లింగమార్పిడి శస్త్రచికిత్సకు సిద్ధపడ్డాడు. తల్లిదండ్రులను విడిచి చైన్నై వచ్చేసి స్థానిక ట్రాన్స్జెండర్ కమ్యూనిటీ ఆశ్రయం పొంది... ఆపరేషన్ చేయించుకొని అమ్మాయిగా మారి ప్రీతికా యాషినిగా పేరు మార్చుకుంది.
chennai, epril 1 (aandhrajyoti): pattudalaku niluvettu pratiroopam aame. polisu adhikari kaavaalanna tana kalanu saakaaram chesukovadaniki enno addankulu, avamaanaalaku eduru nilichindi. nyayaporatam saitam chesi tana lakshyaanni cherukuni desamlone toli transjender sab inspectorga charitra srushtinchindi. aame tamilanaaduku chendina preetika yashini (25). chennailooni polisu akaademeelo samvatsaram rojula kathora sikshananu puurti chesukuni, sukravaaram rashtra mukhyamantri palani swami chetula meedugaa certificate andukondi. tanu kalalu kanna vidhamgaa khaki unifam dharinchi vidhulu nirvartinchenduku siddhamaindi. prabhutvam aameku dharmapuri essaigaa posting ichindi. sanivaaram aame baadhyatalu sweekarinchindi.     ee sandarbhamgaa preetika maatlaadutuu sikshana samayamlo tanaku thoti abhyardhula nunchi manchi sahakaaram andindani telipindi. poliisugaa baadhyatalu nirvartinchabotundadam garvamgaa undani perkondi. preetika puttukatho abbai. yukta vayasu vache varaku pradip kumar ane paerutho selamlo perigaadu. 20 ella vayasu vachesariki sareeramlooni maarpulu, harmonla prabhaavam, tana maanasika sthiti taanu abbai kaadani cheppadamtho lingamarpidy shastrachikitsaku siddapaddaadu. tallidandrulanu vidichi chainnai vachesi sthaanika transjender community aashrayam pondi... aperation cheyinchukoni ammayiga maari preetika yashiniga paeru maarchukundi.